PMIndiaData/PMIndiaSum huggingface dataset:
پردھان منتری سواستھیہ سرکشا یوجنا کے تحت  تمل ناڈو اور تلنگانہ میں دو نئے اے آئی آئی ایم ایس اداروں  کے قیام کو کابینہ کی منظوری

نئیدہلی18دسمبر۔وزیراعظم جناب نریندر مودی کی قیادت میں مرکزی کابینہ نے ایک ہزار 264 کروڑروپے کی لاگت سے مدورئی ،تمل ناڈو میں ایک آل انڈیا انسٹی ٹیوٹ آف میڈیکل سائنسیز (اے آئی آئی ایم ایس ) اور اسی طریقے سے بی بی نگر ،تلنگانہ میں ایک ہزا ر 28 کروڑروپے کی لاگت سے ایک آل انڈیا انسٹی ٹیوٹ آف میڈیکل سائنسیز (اے آئی آئی ایم ایس ) قائم کرنے کو اپنی منظوری دے دی ہے ۔ مذکورہ دونوں ادارے پردھان منتری سواستھیہ سرکشا یوجنا کے تحت قائم کئے جائیں گے ۔ مرکزی کابینہ نے مذکورہ بالا دونو ںاے آئی آئی ایم ایس اداروں کے لئے دو لاکھ 25 ہزار روپے کی معینہ شرح تنخواہ پر ڈائریکٹر کے ایک عہدے کی فراہمی کو بھی اپنی منظوری دے دی ہے ۔اس تنخواہ کے علاوہ اس کے تحت این پی اے کی ادائیگی بھی شامل ہے ۔ (تاہم تنخواہ + پریکٹس نہ کرنے کے عوض میں ادا کیا جانے والا بھتہ ، کسی بھی صورت میں دو لاکھ 37 ہزار 500 روپے سے تجاوز نہیں کریں گے) فوائد : ہرایک نیا اے آئی آئی ایم ایس 100 انڈر گریجویٹ ( ایم بی بی ایس ) نشستوں اور 60 بی ایس سی (نرسنگ ) نشستوں کا اضافہ کرے گا۔ ہرایک نیا اے آئی آئی ایم ایس 20-15سوپر اسپیشلٹی شعبو ں کا حامل ہوگا۔ ہر ایک نیا اے آئی آئی ایم ایس تقریباََ 750 ہسپتالی بستروں کا اضافہ کرے گا۔ رواں مصروف عمل اے آئی آئی ایم ایس کے اعداد وشمار کے مطابق توقع کی جاتی ہے کہ ہرایک نیا اے آئی آئی ایم ایس یومیہ 1500 آؤٹ ڈور مریضوں اور تقریبا ََ ایک ہزار انڈو ر مریضوں کو ماہانہ بنیاد پر خدمات فراہم کرسکے گا۔ پروجیکٹ کی تفصیلات : نئے اے آئی آئی ایم ایس کے قیام کے لئے ہسپتال ، تدریسی بلاک برائے طبی ونرسنگ کورس ، رہائشی احاطے اور ملحقہ معاون خدمات / سہولتیں وغیرہ اے آئی آئی ایم ایس نئی دلی اور دیگر 6 نئے اے آئی آئی ایم ایس اداروں کے مساوی طور پر درکار ہوتے ہیں ، جنہیں پی ایم ایس ایس وائی کے دورا ول کے تحت شروع کیا گیا ہے ۔ مقصد یہ ہے کہ نئے اے آئی آئی ایم ایس کو مریضوں کو عمدہ کوالٹی کی حامل حفظان صحت سہولتیں ، طبی تعلیم ، نرسنگ تعلیم اور خطے میں تحقیقی سہولت فراہم کرائی جائے ،جس کی نوعیت قومی اہمیت کی حامل ہو۔ مذکورہ ادارے ایک ہسپتال کے حامل ہوں گے جن کی صلاحیت 750 بستروں پر مشتمل ہوگی اور ان میں ایمر جنسی / ٹراؤ ما بستر ، آیوش بستر ، نجی بستر اور آئی سی یو اسپیشلٹی اور سوپر اسپیشلٹی بیڈ بھی شامل ہوں گے اس کے علاوہ ایک میڈیکل کالج ، ایک آیوش بلاک ، آڈیٹوریم ، شبینہ پناہ گاہ ، مہمان خانہ ،ہاسٹل اور رہائشی سہولتیں نئے اے آئی آئی ایم ایس کے قیام سے اہم اثاثے بھی تعمیر ہوں گے جس کے لئے درکار خصوصی مہارت والی افرادی قوت بھی بہم پہنچانی ہوگی اور اس کا معیار 6 نئے اے آئی آئی ایم ایس جیسا ہی ہوگا تاکہ تمام تر سہولتیں معیاری پیمانے پر قائم رکھی جاسکیں ۔ان اداروں پر عائد ہونے والے اخراجات کی لاگت وزارت صحت وکنبہ بہبود کے تحت پی ایم ایس ایس وائی کے منصوبہ جاتی بجٹ کی مدسے عطیہ جاتی امداد کی شکل میں پوری کی جائے گی۔ نئے اے آئی آئی ایم ایس تمل ناڈو اور تلنگانہ کے قیام کی طے شدہ مدت 45 مہینوںکی ہوگی ،جس میں دس مہینوں کے دوران تعمیراتی سرگرمیاں انجام دی جائیں گی ۔ بعد ازاں 32 مہینوں میں دوسرے مرحلے کی تعمیراتی سرگرمیاں او ر دیگر سازوسامان کی فراہمی ہوگی ، پھر تین مہینوں میں انہیں عملی شکل دی جائے گی۔ تعمیرات کی لاگت اور نئے اے آئی آئی ایم ایس چلانے کی لاگت مرکزی حکومت کے ذریعہ پی ایم ایس ایس وائی کے تحت برداشت کی جائے گی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم نے شہریوں سے پی ایم سنگھرالیہ کا دورہ کرنے کی اپیل کی

وزیر اعظم جناب نریندر مودی نے شہریوں سے اپیل کی ہے کہ وہ وزیر اعظم سنگھراہالیہ کا دورہ کریں۔ شمال مشرقی خطے کے مرکزی وزیر برائے سیاحت، ثقافت اور ترقی جی کشن ریڈی کے ایک ٹویٹ کے جواب میں، وزیر اعظم نے کہا؛ ‘‘@PMSangrahalaya میں لائٹ اینڈ ساؤنڈ شو، دورہ کرنے کے تجربے کو بڑھا دے گا۔ تشریف لائیں ۔’’
وزیر اعظم  نے گرودیو ٹیگورسے ان کے یوم ولادت  پر اظہار عقیدت کیا

وزیر اعظم جناب نریندر مودی نے گرودیو ٹیگور کو ان کی جینتی پر خراج عقیدت پیش کیا ہے۔ ایک ٹویٹ میں، وزیر اعظم نے کہا؛ ‘‘میں گرودیو ٹیگور کو ان کی جینتی پر سلام عقیدت پیش کرتا ہوں۔ وہ آج بھی کروڑوں لوگوں کے فکر و عمل کو تحریک دیتے ہیں ۔ انہوں نے ہمیں اپنی قوم، ثقافت اور اخلاقیات پر فخر کرنا سکھایا۔ انہوں نے تعلیم، سیکھنے اور سماجی تفویض اختیارات پر زور دیا۔ ہم ہندوستان کے لیےان کے وژن کو پورا کرنے کے لیے پرعزم ہیں ۔’’
وزیر اعظم نریندر مودی نے عید الفطر کے مقدس موقع پر ہم وطنوں کو مبارکباد دی

وزیر اعظم جناب نریندر مودی نے عید الفطر کے مقدس موقع پر ملک کے عوام کو مبارکباد دی ہے۔ وزیر اعظم جناب مودی نے کہا کہ عید مبارک۔ انہوں نے کہا کہ عید الفطر پر مبارکباد۔ میں اس خصوصی موقع پر دعا گو ہوں کہ اس خاص تہوار پر کورونا، بھائی چارے اور پیار کا جذبہ اور زیادہ بڑھے۔ سبھی لوگ صحت مند اور خوشحال رہیں۔ عید کا تہوار ہمدردی، بھائی چارے اور ہم آہنگی کا جذبہ پیدا کرتا ہے۔ ……………………………………………………… م ن، ح ا، ع ر
وزیر اعظم نے جناب جگدیپ دھنکھر کو نائب صدر منتخب کیے جانے پر مبارکباد دی

وزیر اعظم جناب نریندر مودی نے جناب جگدیپ دھنکھر کو ہندوستان کا نائب صدر منتخب ہونے پر مبارکباد دی ہے۔ سلسلے وار ٹویٹس میں، وزیر اعظم نے کہا؛ ”جناب جگدیپ دھنکھر جی کو تمام پارٹیوں کی زبردست حمایت کے ساتھ ہندوستان کا نائب صدر منتخب کیے جانے پر مبارکباد۔ مجھے یقین ہے کہ وہ ایک بہترین نائب صدر ہوں گے۔ ہماری قوم ان کی ذہانت اور دانشمندی سے زبردست فائدہ اٹھائے گی۔ @jdhankhar1“ ”میں ان تمام ممبران پارلیمنٹ کا شکریہ ادا کرتا ہوں جنھوں نے جناب جگدیپ دھنکھر جی کو ووٹ دیا ہے۔ ایک ایسے وقت میں جب ہندوستان آزادی کا امرت مہوتسو منا رہا ہے، ہمیں ایک کسان پتر نائب صدر ملنے پر فخر ہے جو بہترین قانونی علم اور دانشورانہ صلاحیت رکھتے ہیں۔ @jdhankhar1“۔
بھارت سرکار غیر منظم  محنت کشوں کی بہبود کے لئے پابند عہد ہے: وزیراعظم

وزیراعظم جناب نریندر مودی نے کہا ہے کہ بھارت سرکار غیر منظم محنت کشوں کی فلاح و بہبود کے لیے پر عزم ہے۔ جناب مودی نے مزید کہا کہ ملک کی ترقی میں ہمارے غیر منظم مزدور بھائیوں اور بہنوں کی حصہ داری بہت ضروری ہے۔ اپنے ایک ٹوئیٹ میں وزیراعظم نے کہا: ’’ملک کی ترقی میں ہمارے غیر منظم مزدور بھائی – بہنوں کی حصہ داری بہت اہم ہے۔ ایسے کروڑوں محنت کشوں کی زندگی کو آسان بنانے کے لئے ہماری سرکار ہمیشہ کوشش کرتی رہی ہے۔ جہاں ان یوجناؤں سےاُن کاسماجی تحفظ یقینی ہوا ہے، وہیں وبائی بیماری کے دوران بھی مدد کے لئے مزید کئی قدم اٹھائے گئے۔‘‘
کابینہ نےہندوستان اور کویت کے درمیان گھریلو کامگاروں کی بھرتی سے متعلق تعاون کے لئے مفاہمت نامے پر دستخط کو منظوری دی

نئی دہلی،23جنوری/وزیراعظم جناب نریندر مودی کی زیر سربراہی، مرکزی کابینہ ہندوستان اور کویت کے درمیان گھریلو کامگاروں کی بھرتی سے متعلق تعاون کے لئے مفاہمت نامے پر دستخط کو منظوری دی۔ تفصیلات اس مفاہمت نامے سے کویت میں تعینات گھریلو کامگاروں سے متعلق معاملات اور خواتین کامگاروں سمیت ہندوستانی گھریلو کامگاروں کو مستحکم حفاظت مہیا کرانےکے لئے ڈھانچہ جاتی فریم ورک دستیاب کرایا جاسکے۔یہ ایم او یو آغاز میں پانچ برس کی مدت کے لئے فراہم کیا جائے گا اور اس کے بعد تجویجات کی شمولیت کے ساتھ اسے رینو کیا جاسکے گا۔ نفاذی حکمت عملی اس مفاہمت کے ساتھ ایک مشترکہ کمیٹی تشکیل دی گئی جو اس نوعیت کے نفاذ کی نگرانی کرے گی۔ اہم اثرات اس مفاہمت نامے سے دونوں ملکوں کے درمیان گھریلو کامگاروں سے متعلق معاملات میں باہمی تعاون کو فروغ حاصل ہوگا۔ مستفیدین کویت میں تقریباً 3,00,000 گھریلو کامگار تعینات۔ اس میں تقریباً 90,000 خواتین گھریلو ورکر شامل ہیں۔
وزیراعظم نے سمندری طوفان ’فانی  ‘ سے راحت اور بچاؤ کی تیاریوں  کے اعلیٰ سطحی اجلاس کی صدارت کی

نئیدہلی02 مئی۔وزیر اعظم جناب نریندر مودی نے خطرناک سمندری طوفان فانی سے مقابلے کی تیاریو ں کے ایک اعلیٰ سطحی اجلاس کی صدارت کی ۔اس اجلاس میں کابینی سکریٹری ،وزیر اعظم کے پرنسپل سکریٹری ،وزیر اعظم کے ایڈیشن پرنسپل سکریٹری ،داخلہ سکریٹری اور آئی ایم ڈی ، این ڈی آر ایف ، این ڈی ایم اے اور پی ایم او وغیرہ کے دیگر سینئیر افسران نے شرکت کی ۔ میٹنگ میں وزیر اعظم کو سمندری طوفان فانی کے راستوں اور اس سے راحت اور بچاؤ سے جاری اقدامات کے بارے میں بتایا گیا۔ ان تیاریوں میں معقول وسائل کی فراہمی ، این ڈی آر ایف اور مسلح افواج کی ٹیموں کی تعیناتی ،پینے کے پانی کی دستیابی اور مواصلاتی اوربجلی کی خدمات کی بحالی کا ذیلی نظام وغیرہ شامل ہے ۔ وزیر اعظم نے جاری حالات کے جائزے کے بعد مرکزی سرکار کے افسران کو ہدایت کی کہ فانی سے متاثرہ ریاستوں کے افسران سے قریبی تال میل بنایا رکھا جائے تاکہ تدارکی اقدامات کو یقینی بنایا جاسکے اور ضرورت پڑنے پر راحت اور بچاؤ کے موثر اقدامات کئے جاسکیں ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
کابینہ نے سائنس اور ٹکنالوجی کے شعبے میں امداد باہمی  کے لئے بھارت اور کناڈا  کے درمیان  مفاہمت نامے   کو منظوری دی

نئی دہلی، 10جنوری 2018/ وزیراعظم جناب نریندرمودی کی صدارت میں مرکزی کابینہ نے سائنس اور ٹکنالوجی کے شعبے میں امداد باہمی کے لئے کناڈا کے ساتھ ایک مفاہمت نامے (ایم او یو) کو منظوری دی ہے۔ یہ مفاہمت نامہ ایک میکانزم فراہم کرے گا اور بھارت اور کناڈا کے تحقیق اور ترقی اور تعلیمی اداروں کے مابین سائنسی امداد باہمی کا راستہ ہموار کرنے میں معاون ثابت ہوگا۔ نمایاں خصوصیات کناڈا کی نیچرل سائنسیز اور انجینئرنگ ریسرچ کونسل (این ایس ای آر سی ) کے ساتھ سائنس اور ٹکنالوجی کے محکمہ کے ذریعہ طے پائے مفاہمت نامے کے تحت بھارت اور کناڈا کے درمیان تحقیق اور ترقی میں امداد باہمی کے ایک جدید ماڈل کو نافذ کیا جائے گا۔ اس مفاہمت نامے کے تحت کمیونٹی تبدیلی اور پائیداری (آئی سی –آئی ایم پی اے سی ٹی ایس)پروگرام میں تیزی لانے کے لئے جدید کثیر شعبہ جاتی شراکت داری سے متعلق بھارت-کناڈا سینٹر کو تعاون دیا جائے گا تاکہ بھارت اور کناڈا کے درمیان کثیر شعبہ جاتی ریسرچ شراکت داری کو فروغ دیا جاسکے۔ تحقیق اور ترقی پروجیکٹوں کا مقصد سائنس اور ٹکنالوجی کے ا نطباق کے ذریعہ حل فراہم کرکے سماجی تبدیلی کی رفتار میں تیزی لانا ہے۔ شرکت کنندگان میں بھارت اور کناڈا کے سائنسی اداروں کے تحقیق کار، دانشوران اور آر این ڈی لیباریٹریز شامل ہوں گے۔ دو طرفہ تعاون کے شناخت شدہ شعبوں میں محفوظ اور پائیدار بنیا دی ڈھانچہ اور پانی کا مربوط بندوبست شامل ہیں۔ اس مفاہمت نامے سے ادارہ جاتی نیٹ ورکنگ تیار کرنے اور بھارت اور کناڈا کے سائنسی اداروں ، سائنس دانوں اور ماہرین کے درمیان روابط کے قیام میں مدد ملے گی۔ ۔۔۔۔۔۔۔۔۔۔۔ م ن۔ن ا ۔ ج۔
مرکزی کابینہ نےانسانوں کی اسمگلنگ کی روک تھام کے لئے باہمی تعاون پر ہندوستان اور میانمار کے درمیان دستخظ کئے گئے ایک سمجھوتے کو منظوری دی

نئی دہلی،27؍نومبر:وزیر اعظم جناب نریندر مودی کی سربراہی میں مرکزی کابینہ نےانسانوں کی اسمگلنگ کو روکنے ، اسمگلنگ کے شکار لوگوں کو چھڑانے، ان کی بازیابی اور بازآباد کاری، انہیں ان کے وطن واپس بھیجنے سے متعلق باہمی تعاون پر ہندوستان اور میانمار کے درمیان ایک مفاہمت نامے کو منظوری دے دی ہے۔ مفاہمت نامے کے مقاصد ہیں: انسانوں کی اسمگلنگ کو روکنے، اسمگلنگ کے شکار لوگوں کو چھڑانے، ان کی بازیابی اور بازآباد کاری اور انہیں ان کے وطن واپس بھیجنے کے امور پر باہمی تعاون کو بڑھانے اور دونوں ملکوں کے درمیان دوستی کے رشتے کو مضبوط کرنا ہے۔ انسانوں کی اسمگلنگ کے کاروبار کے شکار لوگوں کی مدد کرنا، ان کا تحفظ کرنا، انسانوں کی ہرطرح کی اسمگلنگ کوروکنے کے لئے تعاون کو مستحکم کرنا ہے۔ کسی بھی ملک میں انسانوں کی اسمگلنگ کرنے والے لوگوں اور منظم جرائم سنڈیکیٹ کی تیزی سے تفتیش اور ان پر مقدمہ چلانے کو یقینی بناناہے۔ انسانوں کی اسمگلنگ کو روکنے کے لئے تنظیموں اور موجودہ وزارتوں کے ساتھ حکمت عملی کے نفاذ اور سرحدی کنٹرول تعاون اور امیگریشن کو مستحکم کرنا ہے۔ انسانوں کی اسمگلنگ کو روکنے کے لئے ورکنگ گروپس اور ٹاسک فورس کا قیام۔ ایک محفوظ اور خفیہ طریقوں سے انسانوں کی اسمگلنگ کرنےوالوں اور اسمگلنگ کے شکار لوگوں کے اعدادو شمار تیار کرنا اور انہیں ایک دوسرے کو دینا۔ اس کے علاوہ ہندوستان اور میانمار کے مخصوص قرضہ اہم مقامات کے ذریعے ایک دوسرے کو معلومات فراہم کرنا ہے۔ دونوں ملکوں کی متعلقہ ایجنسیوں کے لئے صلاحیت سازی کے پروگرام۔ انسانوں کی اسمگلنگ کے شکار لوگوں کو چھڑانا، ان کی بازیابی کرنا، ان کی وطن واپسی کے لئے معیاری آپریٹنگ طریقہ کار کی تشکیل اور انہیں اپنائے جانا۔ پس منظر: انسانوں کی اسمگلنگ سے قومی کے ساتھ ساتھ بین الاقوامی منفی مضمرات سامنے آئے ہیں۔انسانوں کی اسمگلنگ کے پیچیدہ نوعیت اس بات کو اجاگر کرتی ہے کہ اس سے نمٹنے کے لئے گھریلو علاقائی اور بین الاقوامی سطح پر ایک کثیر جہتی حکمت عملی تیار کی جائے۔انسانوں کی اسمگلنگ کو روکنے لئے بین الاقوامی تعاون اور اشتراک لازمی ہے۔ سرحد وں کو کنٹرول کرنے والی ایجنسیوں کے درمیان تعاون کا استحکام اور ہندوستان اور میانمار کے درمیان مواصلات کے براہ راست چینلوں کا قیام انسانوں کی اسمگلنگ کو روکنے میں ایک مؤثر وسیلہ ثابت ہوسکتا ہے۔ ساتھ ہی سرحد پار اور علاقائی تعاون کو بھی فروغ دینے میں مددگار ثابت ہوسکتا ہے۔
وزیر اعظم نے ماہرین ہند اور ماہرین سنسکرت سے ملاقات کی

نئی دہلی۔ 30 اکتوبر وزیر اعظم جناب نریندر مودی نے اطالوی یونیورسٹیوں کے متعدد ماہرین ہند اور ماہرین سنسکرت سے ملاقات کی اور ان سے بات چیت کی۔ وزیر اعظم نے ہندوستانی ثقافت، ادب، آیوروید اوریوگا میں ان کی دلچسپی کو سراہا اور ہندوستان اور اٹلی کے مابین تعلقات کو مضبوط بنانے میں ان کےکردار کی ستائش کی۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم نے بنیادی ڈھانچے کے کلیدی شعبوں کی کارکردگی کا جائزہ لیا

نئی دہلی،17؍نومبر،وزیراعظم جناب نریندر مودی نے جمعرات کو پی ایم جی ایس وائی، ہاؤسنگ، کوئلہ اور بجلی سمیت بنیادی ڈھانچے کے کلیدی شعبوں کی پیش رفت کا جائزہ لیا۔ تقریباً ڈھائی گھنٹے تک جاری اس نظرثانی میٹنگ میں وزیراعظم دفتر، نیتی آیوگ اور حکومت ہند کے بنیادی ڈھانچے کی وزارتوں کے اعلیٰ افسران نے شرکت کی۔ اس موقع پر نیتی آیوگ کے سی ای او نے ایک پرزنٹیشن پیش کیا، جس میں کہا گیا ہے کہ متعدد شعبوں میں غیر معمولی پیش رفت ہوئی ہے۔ پردھان منتری گرام سڑک یوجنا کے تحت 81 فیصد ہدف شدہ آبادیوں، جن کی تعداد تقریباً ایک اعشاریہ 45 لاکھ ہے، کو اب تک جوڑا گیا ہے۔ افسران نے کہا کہ ایک طے شدہ وقت کے اندر بقیہ ان تمام آبادیوں کو جنہیں اب تک جوڑا نہیں گیا ہے، انہیں جوڑنے کیلئے پیش رفت جاری ہے۔ وزیراعظم نے کہا کہ اس کام کیلئے دستیاب ذرائع کا پورے سال بہتر طور پر استعمال کیا جانا چاہئے۔ وزیراعظم نے یہ امید بھی ظاہر کی کہ عام بجٹ کی تاریخ کے قریب آنے کے نتیجے میں کارکردگی میں مزید بہتری آئے گی۔ اس موقع پر وزیراعظم کو میری سڑک ایپ سے متعلق موصول شکایتوں کو تیزی سے حل کرنے کے بارے میں مطلع کیا گیا۔ وزیراعظم نے شکایتوں کا تفصیلی تجزیہ کرنے کی اپیل کی تاکہ جب بھی ضرورت پڑے اس کے حل کیلئے بروقت اقدامات کئے جاسکیں۔ 2019 تک دیہی علاقوں میں ایک کروڑ مکانات کی فراہمی سے متعلق روڈ میپ میں ہونے والی پیش رفت پر نظر ثانی کرتے ہوئے وزیراعظم نے کہا کہ مستفیدین کی زندگیوں پر ہاؤسنگ کے مثبت اثر کی مناسب طور پر جانچ کی جانی چاہئے اور توجہ اُن کی معیار زندگی کو بہتر بنانے پر مرکوز کرنی چاہئے۔ کوئلہ شعبے کا جائزہ لیتے ہوئے وزیراعظم نے تازہ ترین ٹیکنالوجی ذرائع کے استعمال کے ذریعے زیر زمین کانکنی اور کوئلہ کی گیس کاری کی سمت میں ازسر نو کوشش کرنے کی اپیل کی۔ اس موقع پر وزیراعظم کو دیہی بجلی کاری اور سے متعلق اہداف کی سمت میں ہونے والی پیش رفت کے بارے میں بھی مطلع کیا گیا۔ ۔۔۔۔۔۔۔۔۔۔۔ (م ن-ن ا- ق ر)
وزیر اعظم نے سکم میں سڑک حادثہ میں  فوجی جوانوں کی زندگیوں کے ضیاع پر اظہار افسوس کیا

وزیر اعظم جناب نریندر مودی نے سکم میں سڑک حادثہ میں فوجی جوانوں کی زندگیوں کے ضیاع پر افسوس کا اظہار کیا ہے ۔ جناب مودی نے سڑک حادثہ میں زخمی ہونے والوں کی جلد صحت یابی کی بھی تمنا کی۔ وزیر اعظم کے دفتر نے ٹویٹ کیا؛ ’’ سکم میں سڑک حادثے میں ہمارے بہادر فوجی جوانوں کی زندگیوں کے ضیاع پر مجھے دکھ ہے۔ سوگوار کنبوں کے ساتھ اظہار تعزیت۔ زخمیوں کی جلد صحت یابی کی تمنا کرتا ہوں: پی ایم @نریندر مودی ‘‘
وزیر اعظم نے طبی تعلیم مادری زبان میں شروع کیے جانے کی ستائش کی

وزیر اعظم جناب نریندر مودی نے بھوپال میں طبی تعلیم ہندی میں شروع کیے جانے کی ستائش کی ہے۔ جناب مودی نے کہا کہ یہ تاریخی قدم لاکھوں طلبا کو اپنی زبان میں طبی تعلیم حاصل کرنے اور ملک میں مثبت تبدیلی لانے میں بااختیار بنائے گا۔ انہوں نے مزید کہا کہ اس سے طلبا کے لیے مواقع کے متعدد دروازے کھلیں گے۔ وزیر داخلہ جناب امت شاہ کے ایک ٹوئیٹ کو شیئر کرتے ہوئے، وزیر اعظم نے ٹوئیٹ کیا؛ ’’طبی تعلیم کے شعبہ میں ہوئی یہ شروعات ملک میں ایک بڑی تبدیلی لانے والی ہے۔ اس سے لاکھوں طلبا جہاں اپنی زبان میں تعلیم حاصل کرسکیں گے، وہیں ان کے لیے مواقع کے متعدد دروازے بھی کھلیں گے۔‘‘
مرکزی کابینہ نے زرعی سائنس دانوں کے بھرتی بورڈ (اے ایس آر بی)

کی تنظیم نو کی منظوری دے دی ہے نئی دہلی، 1 اگست 2018/مرکزی کابینہ کی میٹنگ نے جس کی صدارت وزیراعظم جناب نریندر مودی نے کی، زرعی سائنس دانوں کے بھرتی بورڈ ( اے ایس آر بی) کو دوبارہ منظم کرنے کی تجویز کی منظوری دے دی ہے۔ تفصیلات: اے ایس آر بی اب تین ممبروں کے بجائے چار ممبروں پر مشتمل ایک ادارہ ہوگا۔ اس میں ایک چیئرپرسن اور تین ارکان ہوں گے۔
وزیراعظم نے عزت مآب  اولاف شوز کو جرمنی کاوفاقی چانسلر منتخب ہونے پر مبارکباد پیش کی

نئی دہلی ، 9؍دسمبر:وزیراعظم جناب نریندرمودی نے عزت مآ ب اولاف شوز کو جرمنی کاوفاقی چانسلرمنتخب ہونے پر مبارکباد پیش کی ہے ۔ ایک ٹویٹ پیغام میں وزیراعظم نے کہا: ‘‘میری اولاف شوز کو جرمنی کے وفاقی چانسلر کے طورپر منتخب ہونے پردلی مبارکباد ۔میں امید کرتاہوں کہ ہندوستان اورجرمنی کے مابین کلیدی شراکت داری کو مزید مستحکم کرنے کے لئے میں ان کے ساتھ مل جل کرکام کروں ۔ ’’
وزیر اعظم 6 ستمبر کو ہماچل پردیش میں صحت دیکھ بھال کرنے والے کارکنوں اور کوویڈ ویکسی نیشن پروگرام کے فائدہ اٹھانے والوں کے ساتھ بات چیت کریں گے۔

نئی دہلی،4 ستمبر2021: وزیر اعظم جناب نریندر مودی 6 ستمبر 2021 کو صبح 11 بجے ویڈیو کانفرنسنگ کے ذریعے ہماچل پردیش میں صحت کی دیکھ بھال کرنے والے کارکنوں اور کوویڈ ویکسی نیشن پروگرام کے فائدہ اٹھانے والوں سے بات چیت کریں گے۔ ہماچل پردیش نے اپنی پوری اہل آبادی کو کوویڈ ویکسین یشن کی پہلی خوراک کامیابی کے ساتھ لگا دی ہے۔ ریاست کی کوششوں میں جغرافیائی ترجیح شامل تھی کہ مشکل اور دشوار گزارعلاقوں پر توجہ مرکوز کی جائے۔ اس میں بڑے پیمانے پر آگاہی کو یقینی بنانے کے اقدامات اور دیگر کے علاوہ آشا کارکنوں کے گھر گھر جا کر ملاقاتیں کرناشامل ہیں۔ ریاست نے خواتین، بزرگوں، دیوانگجنوں، صنعتی کارکنوں، روزانہ اجرتی مزدوروں وغیرہ پر خصوصی توجہ دی اور اس سنگ میل کو حاصل کرنے کے لیے ’’سرکشا کی یکتی – کورونا سے مکتی‘‘ جیسی خصوصی مہمیں چلائیں۔ تقریب کے دوران ہماچل کے وزیر اعلیٰ موجود ہوں گے۔
قومی یوم ہتھکرگھاپروزیراعظم کا پیغام

نئی دہلی ،6 اگست : قومی یوم ہتھکرگھا کے موقع پروزیراعظم کے پیغام کا اصل متن حسب ذیل ہے : ‘‘قومی یوم ہتھکرگھا پرہم ان سبھی لوگوں کو سلام کرتے ہیں جو ہمارے درخشاں ہینڈلوم اور ہینڈی کرافٹس شعبے سے وابستہ ہیں ۔انھوں نے ہمارے ملک کے دیسی کرافٹس کے تحفظ کے لئے قابل ستائش کوششیں کی ہیں ۔آیئے ہم سبھی #Vocal4Handmade ہوجائیں اور ‘آتم نربھربھارت’ بنانے کی سمت میں اپنی کوششوں کوتقویت پہنچائیں ’’۔ Bharat."
معذوری کے شعبے میں بھارت –آسٹریلیا تعاون کے لئے مفاہمتی  عرضداشت کو کابینہ کی  منظوری

نئیدہلی18دسمبر۔وزیراعظم جناب نریندر مودی کی قیادت میں مرکزی کابینہ کو معذوری کے شعبے میں بھارت اور آسٹریلیا کے مابین تعاون سے متعلق مفاہمتی عرضداشت سے آگاہ کیا گیا۔اس مفاہمتی عرضداشت پر 22 نومبر 2018 کو سڈنی ،آسٹریلیا میں دستخط عمل میں آئے تھے ۔ فوائد : مذکورہ مفاہمتی عرِضداشت معذوری کے شعبے میں مشترکہ پہل قدمیوں کے توسط سے بھارت اور آسٹریلیا کے مابین تعاون کی حوصلہ افزائی کرے گی۔اس کے توسط سے بھارت اور آسٹریلیا کے مابین باہمی تعلقات مستحکم ہوں گے۔علاو ہ ازیں مذکورہ مفاہمتی عرضداشت معذور افراد کی باز آبادکاری خصوصاََ ذہنی معذوری کے شکار افراد اور دونوں ممالک میں ذہنی امراض کے شکار افراد کے لئے باز آباد کاری امور کو آسان بنائے گی۔دونوں ممالک نفاذ کی غرض سے باہمی طور پر متفقہ امور میں معذوری کے شعبوںمیں مخصوص تجاویز پر عمل کریں گے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم نے چار ریاستوں میں  کھلے میں رفع حاجت  سے آزادی سے متعلق اہداف کی سمت میں ہوئی پیش رفت کا جائزہ لیا

نئی دہلی، 13؍مارچ / وزیراعظم جناب نریندر مودی نے آج 4ریاستوں ، اترپردیش، بہار، اڈیشہ اورجموں و کشمیر کے کلکٹروں کے ساتھ تبادلۂ خیال کیا۔ انہوں نے ان ریاستوں میں کھلے میں رفع حاجت سے آزادی سے متعلق اہداف کی سمت میں ہوئی پیش رفت کا جائزہ لیا۔ وزیراعظم نے ان ریاستوں کی حوصلہ افزائی کی کہ وہ سوؤچھ بھارت اور صفائی ستھرائی سے متعلق اہداف کی سمت میں کئے گئے کاموں سے متعلق اپنے خیالات اور تجربات مشترک کریں۔ انہوں نے زور دے کر کہاکہ اس کام کی تکمیل کیلئے اس سے بہتر کوئی ترغیب نہیں ہو سکتی کہ ہم اسے مہاتما گاندھی کے 150ویں یوم پیدائش پر مکمل کریں۔ انہوں نے کہا کہ پیش رفت پر نظر رکھنےکیلئے ضلع سطح پر ٹیمیں تشکیل دی جانی چاہئے۔ انہوں نے کہا کہ اس مشن کو ایک جَن آندولن یعنی عوامی تحریک میں تبدیل کرنے کیلئے کوششیں کی جانی چاہئے۔ انہوں نے کہا کہ اس سلسلے میں وسیع تر بیداری پیدا کرنے کے کام میں طلبہ اور اسکولی بچے کلیدی کردار ادا کر سکتے ہیں۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ م م ۔ ک ا) ( 13 – 03 – 2018 )
وزیراعظم نے جناب  لاڈو کشور سوائن کے انتقال پر تعزیت کا اظہار کیا

نئی دہلی، 6 فروری 2019/وزیراعظم جناب نریند مودی نے جناب لاڈو کشور سوائن کے انتقال پر تعزیت کا اظہار کیا ہے۔ وزیراعظم نے کہا کہ ‘‘اڈیشہ کی آسکا سیٹ سے لوک سبھا کے پارلیمنٹ ممبر جناب لاڈو کشور سوائن جی کے انتقال سے بہت صدمہ ہوا ہے۔ معاشرہ کے تئیں اپنی قیمتی خدمات کی وجہ سے انہیں یاد رکھا جائے گا۔ دیہی ترقی کے لئے ان کا کام قابل تعریف تھا۔ ان کے بیٹے نچیکیٹا سے بات کی اور تعزیت کا اظہار کیا’’۔ ۔۔۔۔۔۔۔۔۔۔۔ م ن ۔ ج ۔ ج۔
وزیراعظم نے، توانائی اور کانکنی کےشعبوں کی کلیدی ڈھانچہ جاتی خدمات کی کارکردگی کا جائزہ لیا

نئی دہلی، 08 اگست ۔وزیراعظم جناب نریندر مودی نے منگل کے روز بجلی ،قابل تجدید توانائی ،پٹرولیم اورقدرتی گیس ، کوئلہ اورکانکنی کے شعبوں کی کلیدی ڈھانچہ جاتی سہولیات کی کارگزاری کا جائزہ لیا۔دو گھنٹے سے زائد مدت تک جاری رہنے والی اس جائزہ میٹنگ میں ڈھانچہ جاتی سہولتوں کے امور سے متعلق وزارتوں ، نیتی آیو گ اور وزیر اعظم کے دفتر کے اعلیٰ افسران نے شرکت کی۔ اس موقع پر نیتی آیوگ کے چیف ایگزیکٹو افسر جناب امیتابھ کانت کے پریزینٹیشن میں اس بات پر نظر ڈالی گئی کہ ہندوستان میں بجلی کی پیداوار بڑھ کر 344 گیگاواٹ ہوگئی ہے ۔ 2014 میں جہاں ہندوستان میں توانائی کا خسارہ 4فیصد سے زائد تھا ، اب 2018 میں وہ خسارہ 3فیصد کم ہوکر محض ایک فیصد رہ گیا ہے۔واضح ہوکہ ملک میں ٹرانس میشن لائنز ، ٹرانسفارمر کیپسٹی اور بین علاقائی ٹرانسمیشن کی اہلیت میں نمایاں اضافہ درج ہوا ہے ۔سال 2014 کی عالمی بینک درجہ بندی میں ہندوستان 26ویں نمبر تک پہنچ گیا تھا ۔اس کے ساتھ ہی سوبھاگیہ پروگرام کے تحت گھریلو برق کاری کی پیش رفت کا بھی اس میٹنگ میں جائزہ لیا گیا جب کہ آبادی کے آخری کنبے تک رابطہ کاری اور اہلیت میں دو گنا اضافہ ہوا ہے ، جو 14-2013 کے 35.5 سے بڑھ کر سال 18-2017 میں بڑھ کر تقریباََ 70 گیگاواٹ ہوگیا ہے ۔ دوسری طرف دیہی علاقوں میں شمسی توانائی کی پیداوار کی صلاحیت بھی اضافے کے ساتھ دوگنی ہوگئی ہے ، جو سابقہ مدت کے 2.6 گیگاواٹ سے بڑھ کر مذکورہ بالا 18-2017 میں 22 گیگاواٹ ہوگئی ہے۔ میٹنگ میں افسران نے اپنے اس یقین کا اظہار کیا کہ ہندوستان ترقی کی راہ پر خیروخوبی کے ساتھ گامزن ہے اور وزیر اعظم کے 2022 تک کے 175 گیگاواٹ قابل تجدید توانائی کی پیداوار کے خواب کا نشانہ بآسانی حاصل کرلیا جائے گا۔ میٹنگ میں وزیر اعظم نے افسران سے زور دے کرکہا کہ اضافہ شدہ شمسی توانائی کے فوائد ،شمسی پمپوں اور شمسی توانائی سے کھانا پکانے کی صارف دوست مشینوں کے استعمال کے ذریعہ کسانوں کو بہم کرائے جانے چاہئیں ۔ جبکہ پٹرولیم اور قدرتی گیس کے میدان میں یہ بات نوٹ کی گئی کہ پردھان منتری اجولا یوجنا کے تحت معینہ نشانوں کو جاری مالی سال کے دوران بآسانی حاصل کرلیا جائے گا۔اس موقع پر کوئلے کے شعبے کی کارکردگی کے جائزے کے دوران پیداوار میں اضافے پر توجہ مرکوز کی گئی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم نےامریکہ کا بین الاقوامی شمسی اتحاد میں خیر مقدم کیا

وزیراعظم جناب نریندر مودی نے بین الاقوامی شمسی اتحاد میں امریکہ کا خیر مقدم کیا ہے۔ جناب مودی نے اس اقدام کے لئے امریکی صدر جناب جوبائیڈن کا شکریہ بھی ادا کیا۔ موسمیاتی تبدیلی کے لئے صدر کے خصوصی ایلچی جناب جون کیری کے ایک ٹویٹ کے جواب میں وزیراعظم نے ٹویٹ کیا۔ ‘‘حیرت انگیز خبر @ClimateEnvoy! میں
سیاحوں کو فائدہ پہنچانے اور روزگار کے مواقع پیدا کرنے کے لئےریل رابطہ کے ذریعہ اسٹیچو آف یونٹی کو  ملک کے مختلف حصوں سے جوڑا گیا: وزیر اعظم

نئی دہلی۔ 17 جنوری وزیر اعظم ، جناب نریندر مودی نے کہا ہے کہ ریل رابطہ کے ذریعے کیوڑیا کو ہر سمت سے جوڑنا ہر ایک کے لئے قابل فخراور یادگار لمحہ ہے۔ جناب مودی گجرات کے کیوڑیا سے ملک کے مختلف علاقوں کوجوڑنے والی آٹھ ٹرینوں کو ہری جھنڈی دکھا کر روانہ کرنے اور ویڈیو کانفرنسنگ کے ذریعہ ریاست میں ریلوے سے متعلق متعدد منصوبوں کا افتتاح کرنے کے بعد خطاب کررہے تھے۔ وزیر اعظم نے کیوڑیا اور چنئی ، وارانسی ، ریوا ، دادر اور دہلی کے درمیان نئے ریل رابطے ، کیوڑیا اور پرتاپ نگر کے درمیان میمو سروس اور دبھوئی-چاندودکے درمیان ریلوے لائن کی توسیع اور چاندود – کیوڑیا کے درمیان نئی ریل لائن کاذکر کرتے ہوئے کہا کہ ان سے کیوڑیا کی ترقی میں ایک نئے باب کا اضافہ ہوگا۔ اس سے سیاحوں اور مقامی قبائلیوں دونوں کو فائدہ ہوگا کیونکہ اس سے خود روزگار اور روزگار کی نئی راہیں کھلیں گی۔ یہ ریلوے لائن نرمدا کے کنارے کرنالی ، پوئچا اور گرودیشور جیسے عقیدت کے حامل مقامات کے درمیان رابطہ فراہم کرے گی۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض (
وزیراعظم نے بابو جگجیون رام  کے یوم پیدائش پر  انہیں خراج عقیدت پیش کیا

نئی دہلی، 5 اپریل 2020، وزیراعظم جناب نریندر مودی نے بابو جگجیوان رام کے یوم پیدائش پر ان کو خراج عقیدت پیش کیا ہے۔ وزیراعظم نے کہا ‘‘غریبوں، محروموں اور مظلوموں کے حقوق کے لئے جدو جہد کرنے والے مجاہد آزادی بابو جگجیوان رام کی جینتی پر انہیں دلی خراج عقیدت’’۔ ۔۔۔۔۔۔۔۔۔۔۔
وزیر اعظم نے کیدار ناتھ دھام میں ترقیاتی کاموں کا جائزہ لیا

نئی دہلی، 15/جولائی 2020 ۔ وزیر اعظم جناب نریندر مودی نے آج کیدار ناتھ دھام میں جاری ترقیاتی کاموں اور دھام کے تقدس کو بڑھانے کے لئے کی جارہی کوششوں کا جائزہ لیا۔ جائزے کے دوران کیدار ناتھ مندر اور جگت گرو آدی شنکر آچاریہ کی سمادھی والے مقام کے تقدس کو اور بڑھانے نیز احاطے میں صفائی ستھرائی برقرار رکھنے اور اس کے فروغ کو یقینی بنانے کے لئے صلاح و مشورہ کیا گیا۔ یہ یقینی بنانے پر بھی توجہ دی گئی کہ یاتریوں کو گوری کنڈ – کیدار ناتھ روٹ پر سبھی سہولتیں دستیاب ہوں اور ٹیکنالوجی کے توسط سے تیرتھ کی تاریخی اور ثقافتی اہمیت کو ظاہر کرنے کا نظم کیا جائے۔